Հավելված

ՀՀ Վայոց ձորի մարզի

Եղեգնաձոր համայնքի ավագանու

2024 թվականի սեպտեմբերի 9-ի թիվ 83-Ա որոշման

**ՀԱՅՏ**

ԳՄՀԸ կողմից իրականացվող «Ինտեգրված համայնքային զարգացում Հայաստանում» ծրագրի շրջանակներում գործընկեր համայնք դառնալու

|  |  |
| --- | --- |
| **Համայնքի վերաբերյալ տեղեկություններ** | |
| Համայնքի անվանում | Եղեգնաձոր |
| Հասցե | Ք. Եղեգնաձոր, Շահումյան 1 |
| Պաշտոնական վեբ-կայք | [www.yeghegnadzor.am](http://www.yeghegnadzor.am) |
| Բնակչություն | 20941 մարդ |
| Բնակավայրերի թիվ | 5 |
| Համայնքի ղեկավար անուն ազգանուն | Դավիթ Հարությունյան |
| Ավագանու անդամների թիվ | Ընդհանուր թիվ՝ 21  որից կին՝ 6  որից տղամարդ՝ 15 |
| Համայնքապետարանի աշխատակազմի թիվ | Ընդհանուր թիվ՝ 69  որից կին՝ 37  որից տղամարդ՝ 32 |
|  | |
| 1. **Համայնքապետարանից պատասխանատու անձ** | |
| Անուն Ազգանուն | Վարդան Ավագյան |
| Պաշտոն | Համայնքի ղեկավարի առաջին տեղակալ |
| Էլ. փոստի հասցե | [vardan.syunikngo@yahoo.com](mailto:vardan.syunikngo@yahoo.com) |
| Հեռախոսահամար | 094 594811 |

|  |
| --- |
| 1. **ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ (առավելագույնը 0.5 էջ)**   Նկարագրել համայնքի համար ծրագրի կարևորությունը, զարգացման ռազմավարության հետ առնչությունը, համայնքի առաջնահերթությունները, զարգացման ուղղությունները ու մարտահրավերները |
| Եղեգնաձոր համայնքի զարգացման հեռանկարների շարքում առաջնային տեղ է զբաղեցնում համայնքում զբոսաշրջության զարգացմանն ուղղված համալիր ծրագրի մշակումը և դրա արդյունավետ իրականացումը, ինչը հնարավորություն կտա համախմբել համայնքում գործող տնտեսվարողներին և արդյունավետ օգտագործել համայնքի զբոսաշրջային ներուժը: Համայնքի զարգացման ռազմավարական փաստաթղթերում ամրագրված են ոլորտի կարևորությունը, նախատեսվող ծրագրերը: Այժմ էլ համայնքում իրականացվում են տարբեր ծրագրեր, որոնք ուղղված են ենթակառուցվածքների զարգացմանը, զբոսաշրջային ոլորտում համայնքի տեսանելիության բարձրացմանը, սակայն համայնքի ունեցած ռեսուրսները խիստ սահմանափակ են և անհրաժեշտություն կա ներգրավելու նոր ֆինանսական միջոցներ և ոլորտային փորձագետներ, որոնց օգնությամբ հնարավոր կլինի հաղթահարել համայնքի առջև ծառացած մարտահրավերները և հասնել սահմանված ռազմավարական նպատակներին: Հաշվի առնելով զբոսաշրջության զարգացման կարևորությունը Եղեգնաձոր և Եղեգիս համայնքերի համար՝ նախատեսում ենք ծրագրի շրջանակում համագործակցել Եղեգիսի համայնքապետարանի հետ: |

|  |
| --- |
| 1. **ՀԱՄԱԳՈՐԾԱԿՑՈՒԹՅԱՆ ԱՌԱՋԱՐԿՎՈՂ ՈՒՂՂՈՒԹՅՈՒՆՆԵՐ (առավելագույնը 2 էջ)**   ***Խնդրում ենք նկատի ունենալ, որ առավել բարձր միավորներ կտրվեն այն համայնքներին, որոնք.***   * *կներկայացնեն նորարար գաղափարներ/համագործակցության ոլորտներ* * *կներկայացնեն միջհամայնքային համագործակցության ծրագրային գաղափարներ* * *հայտերում անդրադարձ կկատարեն կանանց և տղամարդկանց իրավահավասարության ու ներառականությանը (հաշվի առնելով տեղահանված անձանց, հաշմանդամություն ունեցող անձանց, ազգային փոքրամասնությունների կարիքները)* |
|  |
| * 1. ***Առաջարկել հնարավոր ոլորտային և վարչական ծառայություններ՝ նպատակ ունենալով բարելավել դրանց մատչելիությունն ու որակը (հատկապես հաշվի առնելով առավել խոցելի խմբերի կարիքները), պարզեցնել ընթացակարգերը, բարելավել թափանցիկություն ու հաշվետվողականությունը*** |
| Եղեգնաձոր համայնքում զբոսաշրջության ոլորտի զարգացման համալիր ծրագրի շրջանակում առաջարկում ենք ներդնել համայնքի կողմից մատուցվող նոր ոլորտային ծառայություն: Ծառայության շրջանակում համայնքի կողմից կգործարկվի նոր հարթակ, որտեղ կներկայացնի համայնքի ողջ զբոսաշրջային ներուժը՝ տեսարժան վայրերը, հյուրանոցները, հյուրատները, հանգստի կազմակերպման համար այլ անհրաժեշտ վայրերը: Հարթակին զուգահեռ կտեղադրվեն հատուկ վահանակներ, որոնց միջոցով համայնքի ավագանու կողմից սահմանված սակագներով կգովազդվեն համայնքում զբոսաշրջային ոլորտում գործող տնտեսվարողների մատուցած ծառայությունները, կբրենդավորվեն համայնքի առանձնահատկությունները ներկայացնող արտադրատեսակները, կձևավորվի համայնք-մասնավոր հատված սերտ համագործակցություն, որի նպատակը զբոսաշրջության միջոցով համայնքի տնտեսության զարգացումն է: |
|  |
| * 1. ***Ներկայացնել համայնք-մասնավոր համագործակցությամբ տնտեսական զարգացմանը, ձեռնարկատիրության խթանմանը և աշխատատեղերի ստեղծմանն (հաշվի առնելով առավել խոցելի խմբերի ներառումը) ուղղված ծրագրային գաղափարներ*** |
| Համայնքում պարբերաբար կազմակերպվող հանրային քննարկումների ընթացքում բնակիչները հաճախ են նշում, որ ունեն իրենց արտադրանքը սպառելու խնդիր, ցածր է համայնքում կատարվող ներդրումների թիվը, բավականին ցածր է նաև բնակչության կենսամակարդակը: Համայնքում զբոսաշրջության զարգացումը նոր թափ կտա տեղական տնտեսությանը՝ զարգացնելով ենթակառուցվածքները, ընդլայնելով զբոսաշրջային ոլորտում ծառայություններ մատուցող տնտեսվարողների և նրանց աշխատակիցների թիվը, հնարավորություն կտա ներգրավել նոր ներդրումներ և բարձրացնել համայնքի տեսանելիությունը ազգային և միջազգային մակարդակում:  Համայնքում 2020 թվականից ի վեր բնակություն են հաստատել մոտ 1000 տեղահանվածներ, որոնց մի մասը Եղեգնաձորի համայնքապետարանի համագործակցությամբ և տեղական ու միջազգային տարբեր կազմակերպությունների աջակցությամբ ստեղծել են իրենց սեփական բիզնեսը տարբեր ոլորտներում, ինչպիսիք են հանրային սնունդը, արցախյան ավանդական խմորեղենի և ժինգյալով հացի պատրաստումը, գինու արտադրությունը, հուշանվերների պատրաստումը և այլն: Զբոսաշրջության զարգացումը նոր հնարավորություններ կստեղծի նաև համայնքում բնակություն հաստատած տեղահանվածների համար, ինչը կարող է նոր խթան հանդիսանալ նրանց նորաստեղծ բիզնեսների համար: |
|  |
| * 1. ***Առաջարկել համայնքի կառավարչական գործառույթների բարելավմանն ուղղված գործողություններ/կարիքներ, ինչպիսիք են որոշումների կայացման գործընթացները, մարդկային ռեսուրսների կառավարումը, պլանավորումն ու բյուջետավարումը, բնակիչների մասնակցությունը*** |
| Զբոսաշրջության զարգացման համալիր ծրագրի մշակման և իրականացման գործընթացում առանձնահատուկ կարևորություն ունի նաև համայնքի կառավարչական գործառույթների բարելավումը: Ծրագրի շրջանակում նախատեսում ենք սերտորեն համագործակցել համայնքում գործող տնտեսվարողների հետ և վերհանել զբոսաշրջության զարգացմանը խոչընդոտող խնդիրներն ու դրանց պատճառները: Ենթակառուցվածքների բարելավմանն ուղղված ծրագրերի ընտրության գործընթացում կկարևորվեն դրանց երկարաժամկետ ազդեցությունը տեղական տնտեսական զարգացման վրա: Բնակիչների հետ կտարվեն բացատրական աշխատանքներ, որոնց ընթացքում կներկայացվի որոշումների կայացման, պլանավորման և բյուջետավորման գործընթացներում նրանց մասնակցության կարևորությունը և համայնքում տարվող աշխատանքների ազդեցությունը իրենց բիզնեսի վրա: ՏԻՄ-մասնավոր հատված-փորձագետներ-քաղաքացիական հասարակություն բազմակողմ համագործակցության արդյունքում կիրականացվեն համայնքի համալիր զարգացմանը նպաստող ծրագրեր, որոնք կբարձրացնեն համայնքի ներդրումային գրավչությունը, կապահովեն տնտեսական աճ և կապահովեն տեղահանվածների արդյունավետ ինտեգրումը Եղեգնաձոր համայնքում:  Ծրագրի իրականացման գործընթացում կարևոր դեր է հատկացվում նաև Եղեգնաձորի համայնքապետարանի աշխատակազմի ոլորտային պատասխանատուներին, որոնք կընտրվեն փորձագետների հետ համատեղ: Ոլորտային պատասխանատուները սերտորեն կաշխատեն տնտեսվարողների հետ՝ ապահովելով նրանց կողմից ներկայացվող ծառայությունների տեսանելիությունը և անհրաժեշտության դեպքում կտրամադրեն խորհրդատվություն արդյունավետ մարքեթինգային ռազմավարություն իրականացնելու համար: Ոլորտային պատասխանատուներին կվերապահվի նաև համայնքում առկա տեսարժան վայրերի գրավչության ապահովումը և բնակիչների հետ բացատրական աշխատանքների իրականացումը: Իրենց վերապահված գործառույթների արդյունավետ իրականացման համար նախատեսում ենք նաև համապատասխան վերապատրաստման և փորձի փոխանակման ծրագրերին մասնակցություն: |
| 1. **ԾՐԱԳՐԻ ԱՐԴՅՈՒՆՔՆԵՐԻ ԿԵՆՍՈՒՆԱԿՈՒԹՅՈՒՆԸ (առավելագույնը 0.5 էջ)**   Նկարագրել՝ ինչպես է համայնքապետարանը ծրագրի ավարտից հետո ապահովելու արդյունքների կենսունակությունը (ֆինանսական, ինստիտուցիոնալ, այլ) |
| Ծրագրի իրականացման համար նախատեսում ենք ունենալ վերապատրաստված համակարգող /կամ ծրագրի ղեկավար/ և ոլորտային պատասխանատուներ, որոնք էլ կապահովեն ծրագրի շարունակականությունը: Առաջարկվող նոր ոլորտային ծառայության դիմաց կատարվող վճարումների միջոցով կարող ենք ապահովել այդ ծառայության մատուցումը:  Ծրագրի կենսունակության կարևոր նախապայմաններից է նաև ծրագրի իրականացման ընթացքում գրանցված հաջողությունները և երկարաժամկետ հեռանկարում դրանց ազդեցությունը: Գիտակցելով ռազմավարական կառավարման անհրաժեշտությունը և արդյունավետությունը և զարգացնելով իր հմտությունները՝ համայնքը կկենտրոնացնի իր ողջ ներուժը հանուն իր բնակիչների բարեկեցության և համայնքի զարգացման: |

|  |
| --- |
| 1. **ՀԱՄԱՅՆՔԻ ՆԵՐԴՐՈՒՄԸ (առավելագույնը 0.5 էջ)**   Նկարագրել համայնքի ներդրումը.   * ֆինանսական՝, համաֆինանսավորման չափ և աղբյուր(ներ) * բնեղեն ներդրում (օր.՝ համայնքային ակտիվներ, այլ). * Մարդկային ռեսուրսներ՝ աշխատակազմ և այլ կառույցներ (պաշտոն, ստորաբաժանում, ծրագրի շրջանակ­ներում գործառույթներ). hաշվի առնել կին և տղամարդ աշխատակիցների համաչափ ներգրավվածությունը |
| Ծրագրի իրականացման համար Եղեգնաձորի համայնքը նախատեսում էյուրաքանչյուր ծրագրի համար համայնքային բյուջեից ապահովել ծրագրի ընդհանուր բյուջեի 25 տոկոսի չափով ներդրում:  Բացի ֆինանասական ներդրումից համայնքը ծրագրի իրականացման ընթացքում պատրաստ է տրամադրել համայնքի պատկանող տարածքները՝ քննարկում-հանդիպումների կազմակերպման համար: Եղեգնաձորի համայնքապետարանի ողջ անձնակազմը ևս պատրաստ է ներգրավվելու ծրագրի իրականացման գործընթացում և անհրաժեշտության դեպքում նախատեսում ենք նաև նոր հաստիքների ավելացում, վերապատրաստման ծրագրեր, պաշտոնի անձնագրերի փոփոխություններ, որոնք կնպաստեն դրված նպատակների իրագործմանը: |

|  |
| --- |
| 1. **ԱՅԼ ԴԵՐԱԿԱՏԱՐՆԵՐԻ ՀԵՏ ՀԱՄԱԳՈՐԾԱԿՑՈՒԹՅՈՒՆԸ (առավելագույնը 0.5 էջ)**   Նկարագրել **վերևումառաջարկվածծրագրային գաղափարների շրջանակներում**այլ դերակատարների հետ համագործակցությունը(կառավարություն, ձեռնարկություններ, քաղհասարակություն, այլ) և վերջիններիս ներդրումը (եթե առկա է) |
| Առաջարկվող գաղափարը կյանքի կոչելու համար մենք շարունակելու ենք մեր համագործակցությունը տարբեր կառույցների հետ, որոնց շարքում առանձնակի կարևոր է ՀՀ կառավարությունը, քանի որ համատեղ իրականացվող ծրագրերը էական ազդեցություն ունեն համայնքի սոցիալ-տնտեսական զարգացման վրա: Գափարի հաջող իրականացման գործում մեծ դեր ունեն նաև ՀԿ-ները, քաղաքացիական հասարակության ներկայացուցիչները, մասնավոր հատվածը և համայնքի բնակիչները:  Գործընկեր հասարակական կազմակերպությունների և քաղհասարակության ներկայացուցիչների միջոցով նախատեսում ենք բարձրացնել համայնքի բնակիչների իրազեկվածությունը որոշումների կայացման գործընթացում իրենց դերի կարևորության վերաբերյալ, որոշումների կայացման գործընթացը դարձնել առավել թափանցիկ և սահմանված ռազմավարական նպատակներից բխող:  Մասնավոր հատվածի և բնակիչների համագործակցությամբ կհամախմբվեն համայնքում առկա բոլոր ռեսուրսները, և դրանց արդյունավետ օգտագործմամբ կապահովվի համայնքի արդյունավետ կառավարումն ու տեղական տնտեսական զարգացումը: |

|  |
| --- |
| 1. **ԸՆԹԱՑԻԿ ՀԱՄԱԳՈՐԾԱԿՑՈՒԹՅՈՒՆԸ ԱՅԼ ՄԻՋԱԶԳԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՀԵՏ (առավելագույնը 1 էջ)**   Նկարագրել այլ միջազգային կազմակերպությունների հետ համատեղ իրականացվող ընթացիկ ծրագրերը (շրջանակ, բովանդակություն, իրականացման եղանակներ) |
| Ներկայումս Եղեգնաձոր համայնքում միջազգային տարբեր կազմակերպությունների աջակցությամբ իրականացվում են տարբեր ծրագրեր, որոնք ուղղված են համայնքի ենթակառուցվածքների բարելավմանը: Այդ ծրագրերից հատկանշական են Գերմանիայի միջազգային համագործակցության կազմակերպության և ՀՀ-ում Ճապոնիայի դեսպանատան ֆինանասավորմամբ իրականացվող դրամաշնորհային ծրագրերը, որոնց արդյունքում համայնքի 3 բնակավայրերում կունենանք շուրջ 1.5կմ երկարությամբ հիմնանորոգված ոռոգման ցանց՝ հնարավորություն տալով բնակիչներին արդյունավետ ոռոգել իրենց այգիները և համայնքի բնակիչներին ու հյուրերին առաջարկել էկոլոգիապես մաքուր մրգեր ու բանջարեղեն: Համագործակցում ենք նաև Եվրոպայի խորհրդի հայաստանյան գրասենյակի հետ, որի աջակցությամբ ուսումնասիրվում են գյուղատնտեսական ոլորտում համայնքի կարիքները և առկա խնդիրները՝ հետագայում դրանց համակարգային լուծումն ապահովելու նպատակով: Համայնքը սերտորեն համագործակցում է նաև տարբեր տեղական ու միջազգային կազմակերպությունների հետ, որի արդյունքում համայնքում բնակություն հաստատած տեղահանվածների համար ստեղծվում են անհրաժեշտ պայմանները՝ նոր բնակության վայրին հարմարվելու և իրեց ինքնազբաղվածությունն ապահովելու համար:  Համայնքի բնակիչները ևս միջազգային և տեղական ՀԿ-ների աջակցությամբ ընդլայնում են իրենց բիզնեսը՝ շեշտադրելով գինու արտադրությունը և համտեսի սրահները, գաստրոբակերը և զբոսաշրջային այլ ծառայությունների մատուցումը: |

|  |  |
| --- | --- |
| 1. **ՍՏՈՐԱԳՐՈՒԹՅՈՒՆ** | |
| Համայնքի ղեկավարի անուն ազգանուն | Դավիթ Հարությունյան |
| Հեռախոսահամար | +374 281 2 2020 |
| Ստորագրության վայր և ամսաթիվ | Վայր՝ ք. Եղեգնաձոր  Ամսաթիվ՝ 06.09.2024 |
| Ստորագրություն և կնիք |  |